**RÓMAHEGYI GYERMEKHÁZ**

**ÉS**

**CSALÁDI BÖLCSŐDE**

*SZAKMAI PROGRAM*

*Érvényessége: 2021.-2026.*

Tartalomjegyzék

[1. A családi bölcsőde adatai 4](#_Toc75243412)

[2. Az ellátandó célcsoport és az ellátandó terület jellemzői 4](#_Toc75243413)

[3. A családi bölcsőde célja, feladatai 5](#_Toc75243414)

[4. Nevelési elveink 7](#_Toc75243415)

[5. A családok támogatása, a kapcsolattartás formái 10](#_Toc75243416)

[6. Bölcsődénk belső kapcsolattartás formái 12](#_Toc75243417)

[7. Bölcsődénk külső kapcsolattartás formái 12](#_Toc75243418)

[8. A családi bölcsőde bemutatása 14](#_Toc75243419)

[8.1 Személyi feltételek: 14](#_Toc75243420)

[8.2 Tárgyi feltételek 14](#_Toc75243421)

[8.2.1 Épületen belüli helyiségek bemutatása: 15](#_Toc75243422)

[8.2.2 A külső játszótér bemutatása: 17](#_Toc75243423)

[8.3 Élelmezés 18](#_Toc75243424)

[9. Az ellátás, a gondozás-nevelés megvalósulása a családi bölcsődében 19](#_Toc75243425)

[9.1 Napirendünk megszervezése 19](#_Toc75243426)

[9.2 Nevelési feladataink 20](#_Toc75243427)

[10. A nevelés főbb területei 21](#_Toc75243428)

[10.1 Tanulás 21](#_Toc75243429)

[10.2 Gondozás 21](#_Toc75243430)

[10.3 Szobatisztaságra nevelés 22](#_Toc75243431)

[10.4 Tisztálkodás 22](#_Toc75243432)

[10.5 Öltözködés 22](#_Toc75243433)

[10.6 Alvás, pihenés 23](#_Toc75243434)

[10.7 Levegőzés 23](#_Toc75243435)

[10.8 Étkezés 23](#_Toc75243436)

[10.9 Beszoktatás 24](#_Toc75243437)

[10.10 A játék 24](#_Toc75243438)

[10.11 Mozgás 26](#_Toc75243439)

[10.12 Mondóka, ének 26](#_Toc75243440)

[10.13 Vers, mese 27](#_Toc75243441)

[10.14 Alkotó tevékenység 28](#_Toc75243442)

[10.15 Környezeti nevelés 28](#_Toc75243443)

[10.16 Egyéb tevékenységek 28](#_Toc75243444)

[10.14 Ünnepeink 29](#_Toc75243445)

[11. A fejlődés jellemzői a bölcsődéskor végére 30](#_Toc75243446)

[12. A szolgáltatást igénybe vevők és a személyes gondoskodást végző személyek jogainak védelmével kapcsolatos szabályok 31](#_Toc75243447)

[12.1 Az ellátást igénybe vevők jogai: 31](#_Toc75243448)

[12.2 A családi bölcsőde dolgozóinak jogai 32](#_Toc75243449)

[13. Mellékletek 33](#_Toc75243450)

[13.1 Felvételi beszélgetés a szülővel/beszoktató családtaggal 33](#_Toc75243451)

[13.2 Szerződés/Megállapodás 38](#_Toc75243452)

[13.3 Nyilatkozat 44](#_Toc75243453)

# A családi bölcsőde adatai

A családi bölcsőde neve: Rómahegyi Gyermekház és Családi Bölcsőde

Címe: 7400, Kaposvár, Rómahegyi utca 16.

Telefon: 06/30-347-50-79

E-mail: [info@hegyinapkozi.hu](mailto:info@hegyinapkozi.hu)

Honlap: <http://hegyinapkozi.hu/>

A programért felelős neve: Hegedűsné Duics Diána

Fenntartó neve: Rómahegyi Gyermekházért Alapítvány

# Az ellátandó célcsoport és az ellátandó terület jellemzői

A családi bölcsődénk Somogy megye székhelyén, Kaposvár kertvárosi részén helyezkedik el. Mivel a város zöldövezeti részén vagyunk, így intézményünket családi házak veszik körül, jellemzően fákkal, bokrokkal körülölelve, ami biztosítja a friss, tiszta levegőt. A családi bölcsőde a város déli részén, a belvárostól nem messze, jól megközelíthető helyen található, ugyanakkor a „Rómahegy” sajátosságai miatt a nyugalom is biztosított.

A családi bölcsődénkbe járó gyermekek családi háttere rendezett, a szülők többsége vállalkozó, illetve vezető beosztású alkalmazott. Ennek megfelelően a család igyekszik a gyermekek fejlődéséhez a lehető legmegfelelőbb feltételeket biztosítani. Ezért megfigyelhető, hogy a kis létszámú csoportot előnyösebbnek ítélik meg a szülők gyermekük optimálisabb fejlődése érdekében, mint a nagyobb közösséget.

A családi bölcsőde telephelyén két bölcsődei csoport kapott helyet – egy 5 fős, és egy 8 fős csoport. Bölcsődénk működését egyértelműen indokolja a bölcsődei férőhelyek korlátozott száma, illetve az az igény, ami az egyéni, differenciált gondozást, nevelést tarja szem előtt.

Napjainkban a gyermekvállalás ideje kitolódott, így az anyukák szeretnének minél előbb, sokszor szükségszerűen hirtelen is, visszatérni a munkahelyükre. Ezért gondot jelenthet a gyermekeik napközbeni elhelyezése, hiszen az önkormányzati bölcsődék túlterheltek, létszámuk tovább nem bővíthető. Így a mi családi bölcsődénk lehetőséget nyújthat a családoknak ebben a helyzetben, hogy az anyukák biztonságban érezzék gyermekeiket a mindennapokban, míg dolgoznak.

Ezt a lehetőséget szeretnénk biztosítani, odaadással, a gyermekek és a szüleik igényeit szem előtt tartva.

# A családi bölcsőde célja, feladatai

A családi bölcsőde szakmai programját meghatározó jogszabályok:

* 1997.évi XXXI. Törvény a gyermekek védelméről és a gyámügyi igazgatásról
* 15/1998 (IV.30.) NM rendelet, a személyes gondoskodást nyújtó gyermekjóléti, gyermekvédelmi intézmények, valamint a személyek szakmai feladatairól és működési feltételeiről
* 396/2013. (X.24.) Kormány rendelet
* 6/2016. (III.24.) EMMI rendelet

A családi bölcsődei csoportunk legfeljebb 8 gyermek részére nyújt napközbeni ellátást 1 éves kortól 3, illetve óvodára való éretlenség igazolása esetén 4 éves korig. A gyermekek életkor és nem szerinti eloszlása egyenletesnek mondható.

A harmonikus működéshez, az ellátások, szolgáltatások minőségét szem előtt tartva, a gyermekek érdekeit figyelembe véve reális lehetőségeket biztosítunk a szolgáltatás nyújtásban. Éppen ezért a családi bölcsődénkben SNI-s gyermek fogadása nem lehetséges, mivel ezeknek a gyermekeknek a megfelelő, speciális fejlesztése nem megoldható, felelősséggel nem vállalható, hisz nem rendelkezünk az ehhez szükséges személyi és tárgyi feltételekkel.

Működési célunk, hogy:

* lehetővé tegyük a szolgáltatásunkat igénybe vevő szülők számára, hogy munkát vállalhassanak, gyermekük mindennapi felügyeletét megoldva,
* a személyre szóló, differenciált bánásmóddal, egy családias, barátságos légkörben hozzájárulhassunk a gyermekek személyiségfejlődésének kibontakozásához, testi-lelki fejlődésének feltételeinek biztosításával,
* családi bölcsődénkben egy olyan nagy családot mintázzunk, melyben az „anya” és az „apa” állandóan jelen van, biztosítva a biztonságot nyújtó, szeretetteljes légkört,
* a lelki egészség mellett a testi egészséget is biztosítsuk, amit egészséges ételekkel, illetve a gyermekek nagy mozgásigényének kielégítésével valósítunk meg.

Feladatainknak tekintjük:

* a gyermekek életkori sajátosságait és sajátos nevelési igényeit figyelembe vevő derűs, szeretetteljes, családias, biztonságot sugárzó légkörben való nevelés kialakítását, a harmonikus fejlődéshez szükséges körülmények biztosítását;
* a gyermek emberi méltóságának, és jogainak, személyiségének elfogadását, tiszteletben tartását;
* a gyermek egyéni és életkor szerinti – differenciált – fejlesztését testi, szociális és értelmi képességek területén egyaránt. A hatékony fejlesztés folyamatát abban látjuk, hogy a veleszületett képességek feltérképezése után, minden gyermek fejlesztését a saját, egyéni igényeinek megfelelően indítsuk, és a fejlesztés menetét a gyermek fejlődéséhez ütemezzük;
* a gyermekek életkorának és önállóságuknak megfelelően végzett gondozási tevékenység, a személyes higiénia biztosítását szolgáló helyes szokásrendszer kialakítását;
* az egészséges táplálkozás biztosítását, a helyes táplálkozási szokások kialakítását, a kulturált étkezési szokások megalapozását;
* szabadlevegőn való tartózkodás biztosítását;
* a mozgásigény kielégítéséhez hely, idő, eszköz biztosítását;
* a nyugodt pihenéshez, alváshoz szükséges megfelelő, nyugodt légkör biztosítását;
* az elmélyült játéktevékenységhez elegendő idő, hely, és életkoruknak megfelelő eszközök biztosítását;
* a fejlődésükhöz szükséges ingergazdag környezet kialakítását;
* a személyes kapcsolatok ápolását a szülőkkel, a támogató háttér biztosítását a számukra.

Feladatainkat a gyermekek életkorának és egyéni sajátosságainak figyelembevételével látjuk el, tiszteletben tartva a családok egymástól eltérő értékrendjét, illetve a gyermekek egyéniségét. A kis gyermeklétszám pedig hozzájárul ahhoz, hogy sokkal több idő jusson egy-egy gyermekre, mint a hagyományos intézményes keretek között. Ezáltal lehetőség nyílik arra, hogy a gyermekeket az egyéni igényeiknek, érdeklődésüknek, fejlődési tempójuknak megfelelően a legoptimálisabb fejlesztésben részesüljenek.

A családi bölcsődénk előnye, hogy a kis létszám lehetőséget ad az egyénre szabott foglakozásra, a gyermekek egyéni szükségleteinek kielégítésére. A családias légkörben könnyebb a szülőktől való elválás, illetve a fertőzéses megbetegedések is ritkábbak, így a szülők is kevésbé esnek ki a munkából.

Ezek a családias körülmények előkészítik a későbbi, nagyobb gyermekközösségekhez való zökkenőmentesebb csatlakozást (óvoda).

# Nevelési elveink

* Családi bölcsődénk olyan komplex látásmódot alkalmaz, amely a gyermek mellett a családot is kiinduló pontnak tekinti. A nevelésben, gondozásban elsődleges szempont a családok működésének megismerése, megértése. A családok életének megismerése történhet beszélgetések alkalmával, a kisgyermekek otthonról hozott szokásainak, viselkedéskultúrájának, a vele kapcsolatos szülői elvárások megfigyelésének folyamatában. A napi tevékenységek során a gyermek előidéz olyan szituációkat, melyekből visszatükröződnek olyan élethelyzetek, amelyek otthon is előfordulnak. Ezek lehetnek pozitívak és negatívak egyaránt. Feladatunk a pozitívumok erősítése, mely által hozzájárulhat a család életminőségének javításához.
* A kisgyermek nevelése elsősorban a család joga és kötelessége. Családi bölcsődénk a családi nevelés értékeit, hagyományait és szokásait tiszteletben tartva, és lehetőség szerint erősítve vesz részt a gyermekek nevelésében, gondozásában. De szükség esetén, a lehetőségekhez mérten törekszünk a családi nevelés hiányosságainak kompenzálására, korrigálására. Mindezek értelmében lehetővé tesszük a szülők számára a részvételt a gyermekük bölcsődei életében, különböző szinteken és módokon.
* A kisgyermek individuum, egyéni szükségletekkel rendelkező, fejlődő személyiség. Különleges védelem, bánásmód illeti meg, mint fejlődő személyiséget. Családi bölcsődénkben a nevelés és a gondozás olyan értékközvetítő folyamat, amely – az emberi jogok és az alapvető szabadságjogok tiszteletben tartásával – a gyermeki személyiség teljes kibontakoztatását, a személyes, szociális és kognitív kompetenciák fejlődésének elősegítését jelenti.
* Fizikai és az érzelmi biztonságot nyújtunk a gyermekeknek az által, hogy egyéni igényeit figyelembe véve szoktatjuk be. A személyi és tárgyi környezet állandósága, a napirend eseményeinek ismétlődése növeli a kisgyermekek érzelmi biztonságát, segíti a tájékozódásukat, a jó szokások kialakulásában. Az új helyzetek fokozatos bevezetése segíti az alkalmazkodást, a megismerést, a változások elfogadását.
* A fokozatosság elvének a nevelés minden területén jelen kell lennie, mert minden változás a kisgyermeket érzékenyen érinti. Ha fokozatosan szoktatjuk őket az új helyzetekhez, segíti alkalmazkodásukat, a változások elfogadását, az új dolgok, helyzetek megismerését, elfogadását, a szokások kialakulását.
* Az egyéni bánásmód nagyon fontos, mivel a gyermekek fejlődésének alapvető feltétele a felnőtt őszinte érdeklődése, figyelme, megbecsülése, a gyermek kompetenciáján alapuló választási lehetőség biztosítása, a pozitív megnyilvánulások támogatása, erősítése. Szeretetteljes odafordulással, megfelelő környezet kialakításával, a gyermek életkori-, és egyéni sajátosságait, fejlettségét, pillanatnyi fizikai és pszichés állapotát, hangulatát figyelembe véve segítjük a gyermekek fejlődését.
* A nevelés és a gondozás elválaszthatatlan egységet alkot. A gondozás minden helyzetében nevelés történik, a nevelés helyzetei, lehetőségei még sem korlátozódhatnak csak a gondozási helyzetekre. A gondozási helyzet a felnőtt és a kisgyermek kölcsönös, bensőséges viszonya, amely hozzájárul a nevelési feladatok megvalósításához.
* Kisgyermekkorra jellemző sajátossága, hogy ezekben az években alapozódnak meg a kognitív, érzelmi és társas kompetenciák, ezért fontos ezek fejlesztése, fejlődésük támogatása.
* Igyekszünk olyan helyzeteket, játéktevékenységeket, illetve gondozási helyzeteket biztosítani, amelyeken keresztül a kisgyermek élményekhez, tapasztalatokhoz jut, átélheti a spontán tanulás, megismerés, felfedezés örömét. Ezáltal erősödik benne a megismerési vágy, a természetes kíváncsiság. Pozitív visszajelzésekkel, megerősítéssel, biztosítjuk a tanulási vágyát.

# A családok támogatása, a kapcsolattartás formái

A gyermekek egészséges szocializációja, személyiségfejlődése érdekében kiemelt szakmai feladat a család, illetve a családi bölcsőde közötti kapcsolat erősítése, a családi nevelés segítése.

Fontos, azoknak a tevékenységi formáknak a megtalálása, ahol a szülők partnerek lehetnek a gyermekek együttnevelésében. Fontos, hogy a szülők érezzék azt, hogy a családi bölcsőde gondozói társuk szeretne lenni a gyermeknevelésben.

A szülőkkel folytatott beszélgetések alkalmával meg kell ismerni a családok szociális hátterét, a gyermek helyét és szerepét a családban, illetve azt, hogy a nevelésben milyen elveket alkalmaznak. Ez segíti elő, hogy a gyermek személyiségjegyei minél gyorsabban megismerhetővé váljanak, ezáltal is hozzájárulva a beszoktatás rugalmasabbá tételéhez, az egyéni bánásmód megfelelő kialakításához.

A szülők jelentkezéskor széles körű tájékoztatást kapnak a családi bölcsőde életről, a szokásokról, szabályokról, a beszoktatás módjáról. Megtekinthetik a gyermekek által használt helyiségeket, a játszóudvart. Megismerhetik a gyermekük leendő nevelőit, gondozóit, szakmai programunkat.

A családlátogatás lehetőségét szorgalmazzuk a szülők felé, hiszen ez a következő mérföldkő, melynek célja a családdal való kapcsolatfelvétel, a kisgyermek és a szülők otthoni környezetben való megismerése. (Lehetőség szerint a beszoktatás megkezdése előtt, a kisgyermek ébrenléti idejében kerül sor erre.). A családlátogatás arra is lehetőséget nyújt, hogy a szülő bővebben informálódjon a bölcsődei életről, jobban megismerje azokat a kisgyermeknevelőket, akikre gyermekét bízza. A családlátogatás fontos színtere a bizalmikapcsolat megalapozásának, ami feltétele a későbbi jó együttműködésnek. Megbeszélhetőek az étkezéssel, alvással, szobatisztasággal kapcsolatos kérdések, problémák.

Családi bölcsődénkben a szülők tájékoztatása szülői értekezleteken, napi beszélgetések alkalmával, fogadóórák igénybevételével, illetve a faliújságon keresztül működik.

* *szülői értekezletek*: lehetőség szerint évente két alkalommal, ahol tájékoztatást kaphatnak a szülők az őket érintő kérdésekben, illetve az aktuális programok megbeszélése is itt történik.
* *napi beszélgetések:* ebben az esetben kölcsönös tájékoztatás történik a gyermek családi bölcsődébe érkezésekor és a hazaadáskor. Érkezéskor a szülő nyújt információt az előző napi, a gyermekkel kapcsolatos történésekről, a gyermek egészségügyi állapotáról, változásairól. Hazaadáskor a gondozó tájékoztatja a szülőket a gyermekről (hangulata, közérzete, társaskapcsolata, beszéd, játék, mozgás, étkezés, alvás, levegőzés, önállóság, stb.) A napi beszélgetések formálják a kapcsolatot és erősítik a bizalmat, lehetőséget adnak a gyermek és egymás jobb megismerésére, a nevelés összehangolására*.*
* *fogadó órák, egyéni beszélgetések:* A személyes beszélgetést igénylő kérdésekben, nevelési problémákban egyéni beszélgetést kezdeményezhet a szülő és a gondozó is egyaránt. A nyugodt beszélgetés feltételeit és a kisgyermek felügyeletét biztosítani kell.
* *szülő-csoportos beszélgetések:* Ezen beszélgetések alkalomszerűek, szülők, illetve a gondozók által is indulhat ennek kezdeményezése. Ezek azok az alkalmak, melyek során a szülőket, gyerekeket érintő, illetve a szülőket érdeklő témák csoportos megbeszélése, információk csere zajlik. (pl.: szobatisztaság kialakulásának lépései; a beszédfejlődése kisgyermekkorban stb.) Ezekre a beszélgetésekre felkészülünk, hogy megfelelő szakmai hátteret tudjunk biztosítani.

A közös programok megszervezése a család és a családi bölcsőde kapcsolatát erősíti meg. (anyák napja, farsang stb.) A gyermekek a szülők biztonságot adó jelenlétében szereznek tapasztalatokat a társas helyzetekről, együtt játszhatnak szüleikkel és kortársaikkal. A szülők ötleteket kaphatnak egymástól is a neveléshez, megoszthatják tapasztalatikat egymással. Megfigyelhetik a gyermekeik közösségi életét, a napirendet, étrendet, játékkészletet.

# Bölcsődénk belső kapcsolattartás formái

Mivel telephelyünkön két családi bölcsődei csoport is működik, így fontosnak tartjuk a belső kapcsolattartást. Ez kétféleképpen valósul meg:

* *napi beszélgetések:* ezek a nap folyamán az udvaron történnek meg. Ilyenkor megbeszéljük az aktuális problémáinkat, tanácsokat, javaslatokat teszünk egymásnak a megoldásra. Lehetőség van ilyenkor a másik csoportba járó gyermekek megismerésére is, ami hozzájárul a hatékony probléma megoldáshoz is.
* *szakmai megbeszélések:* hetente egyszer szervezzük meg. Ezen alkalmak során esetmegbeszélések, általános szakmai kérdések megvitatása, megbeszélése történik. Esetenként a szakmai továbbképzések tapasztalatit is itt osztjuk meg egymással.

# Bölcsődénk külső kapcsolattartás formái

* *Felnőtt háziorvos (üzemorvos)*

Dr. Túri Éva – háziorvos

82/ 511-729

(egészségügyi, munkaalkalmassági vizsgálatok elvégzése esetén – évente, illetve szükség esetén)

* *Gyermek háziorvos/védőnő*
* Dr. Bognár Márta – gyermek háziorvos

82/ 419-731

Email cím: [erdosor@gmail.com](mailto:erdosor@gmail.com)

(gyermekeket általánosságban érintő, az egészségvédelemmel, az egészség megőrzésével kapcsolatos kérdéseink esetén – alkalomszerűen)

* a gyermekek saját háziorvosa, illetve védőnője

(A hozzánk járó gyermekeket egyénileg érintő probléma esetén – alkalomszerűen)

* *A Somogy megyei gyermekjogi képviselő*

Dr. Berdár Valéria

+36 20 4899 633

Email cím: [valeria.berdar@ijb.emmi.gov.hu](mailto:valeria.berdar@ijb.emmi.gov.hu)

(szükség esetén)

* *Logopédus*

Marics Eszter – logopédus

(gyermekeket általánosságban érintő, szülőket foglalkoztató problémák, kérdések esetén (pl. szülő-csoportos megbeszélések alkalmával) – esetenként)

* *Dietetikus:*

Csikor Szandra – dietetikus

(a gyermekek egészséges étkezésének biztosítása érdekében (javaslatok, tanácsok az étkezések összeállításában) – hetente, mivel az ebéd kivételével a többi étkezést mi biztosítjuk)

* *Egyéb:*
* BábSzín Tér

(a gyermekek életkorának megfelelő programok esetén, alkalomszerűen)

* Somogy Megyei Duráczky EGYMI konyhája

(gyermekétkeztetés - ebéd - biztosítása, napi rendszerességgel)

# A családi bölcsőde bemutatása

## Személyi feltételek:

A családi bölcsődei csoportunkban 1 gondozó, nevelő, 1 segítő, illetve 1 fő helyettes segítő dolgozik.

|  |  |
| --- | --- |
| Munkakör | Személyes kompetenciák |
| 1 fő gondozó, nevelő | * KE-CSVMPFK óvodapedagógus (főiskolai oklevél) * KE-CSVMPFK óvodapedagógus fejlesztési szakirány * KE-CSVMPFK zeneóvodavezetető tanfolyam * családi bölcsőde működtetéséhez szükséges képzés elvégzését igazoló oklevél |
| 1 fő segítő | * KE-CSVMPFK művelődésszervező, térség- és település szervező szakirány (felsőfokú oklevél) * családi bölcsőde működtetéséhez szükséges képzés elvégzését igazoló oklevél * pedagógiai asszisztens |
| 1 fő helyettes segítő | * családi bölcsőde működtetéséhez szükséges képzés elvégzését igazoló oklevél |

## Tárgyi feltételek

A családi napközi egy kétszintes családi lakóépület teljes alsó szintjét foglalja el, melynek hasznos alapterülete 120 m2. Az épület eme része teljes mértékben leválasztható, elzárható (zárható ajtókkal) az épület többi, lakott részétől. Ezen a telephelyen két családi bölcsődei csoport kapott helyet, így az előírások betartásával használjuk a belső tereket (a játszószobákat külön, de a többi teret közösen használjuk időbeosztás, napirend eltolás segítségével).

A lakóépület alsó szintje olyan átalakításon és felújításon esett át, hogy minden tekintetben megfeleljen a törvényi előírásoknak, illetve a szülők és a gyermekek igényeinek.

Az épület rendelkezik a törvényben meghatározott közművekkel, gépjárművel megközelíthető, és az intézmény közvetlen közelében van lehetőség parkolásra. A keletkező szemét elszállítását a városban működő szolgáltató látja el.

Az épület fűtési rendszere: radiátoros központi fűtés kombinálva padlófűtéssel. A szükséges hőt kizárólag szobai termosztáttal vezérelt gázkazán biztosítja az épület számára.

### Épületen belüli helyiségek bemutatása:

* Érkeztető, közlekedő folyosó az öltözködő, és tároló helyiséggel, amely ülőpaddal, fogasokkal, polcokkal és tároló rekeszekkel kialakított öltözőfallal van ellátva. Az öltözködő falat kizárólag a gyermekek dolgainak tárolására lehet használni. A helyiség burkolata kerámia járólap.
* Játszószoba egy légtérben az étkezővel (49m2). Itt történik a gyermekek napközbeni elhelyezése. Itt zajlik a szabad, kötetlen játék, illetve a gyermekek fejlesztésére irányuló, a gyermekek által szabadon választható foglakozások, kezdeményezések. A gyermekek délutáni pihentetése is itt zajlik, illetve mobil pelenkázó alkalmazásával ebben a helyiségben is megoldható a gyermekek pelenkázása. (az ehhez szükséges eszközök itt is biztosítottak: pl. fertőtlenítés eszközei, zárt fedeles kuka stb.) A játszószobában több nagyméretű ablak, és egy üvegezett kivitelű dupla erkélyajtó is található, ezért ez a tér kiválóan szellőztethető, és természetes fényviszonyok között is nagyon világos. Ugyanakkor sötétítő függönyökkel is ellátott, amik segítségével biztosítjuk a délutáni zavartalan alvást, pihenést, ami szintén itt a játszószobában történik. Ehhez kényelmes, gyermekek számára kialakított, egymásra helyezhető ágyakat biztosítunk. A burkolat magas kopás állóságú laminált padló. Ide kerültek elhelyezésre azok a szekrények és más tároló eszközök (dobozok, zsákok), amelyek a gyermekek játékait tartalmazzák. A nappaliban fából készült székeket és trapéz alakú asztalokat helyeztünk el. Ezek a bútorok kifejezetten gyermeke számára lettek tervezve, gyártva. A gyermekek számára több, kisebb játszószőnyeg ad lehetőséget a padlón történő játékokhoz. A játékok vásárláskor, elhelyezésekor, a játszósarkok kialakításakor figyelembe vettük a gyermekek nemi és életkori sajátosságait, ügyelve a helyes, egyenlő arányok megtartására. Lehetőség van a gyermekek játszóterének térbeli leválasztására is, a biztonsági rácsok bezárásakor a gyermekek csak a játszóterületen tartózkodhatnak. A gyermekek fejlődését szolgálja a nappaliban elhelyezett nagyméretű keretezett síktükör (150x180 cm), a biztonsági szempontok maximális figyelembevételével lett elhelyezve.
* Az étkezőben is fa trapéz asztalok és fából készült székek vannak elhelyezve. Az evőeszközöket, tálakat, poharakat a gyermekek életkori sajátosságait figyelembe véve válogattuk össze, ügyelve az előírásokra. Ezért használunk fémből készült evőeszközöket, és porcelánból, kerámiából készült tányérokat, tálakat, illetve üvegpoharakat.
* Melegítő konyha (12m2). A konyha kizárólag készen kiszállított meleg ételek kitálalására, és hideg ételek készítésére alkalmas. Burkolata kerámia járólap és fali csempe. A konyhában van üzemelő gáztűzhely, mikrohullámú sütő és hűtőszekrény. A mosogatás két medencés mosogatóval, és csepegtetőtálcával van megoldva. A konyha még egy külön kézmosóval is fel van szerelve. A veszélyes eszközök és edények a gyermekek számára nem elérhető helyen lettek elhelyezve. Ez a helyiség a gyermekek elől biztonságosan elzárható. A konyha működtetése az előírásoknak megfelelően történik.
* Fürdőszoba a személyzeti illemhellyel, illetve személyzeti öltöző (10,5m2). A fürdőszobában található egy fürdőkád, egy zuhanyzó tálca, és egy mosdó. Itt került elhelyezésre a családi napköziben dolgozók számára biztosított illemhely is. Burkolata kerámia járólap, és fali csempe. A fürdőszobában van egy automata mosógép, illetve egy szárítógép is, melyek használhatóak a családi napköziben keletkező szennyes ruhaneműk mosására, szárítására. A fürdőszoba rendelkezik pelenkázó asztallal, a gyermekek saját, jellel ellátott eszközeivel, a fertőtlenítéshez szükséges eszközökkel, illetve fedeles tárolóedénnyel a használt pelenkák számára. A gondozók személyes dolgainak tárolására is szolgáló helyiség ez (öltözőszekrény), de ide kerülnek elhelyezésre a különböző tisztító, takarító eszközök, és az egyéb veszélyes anyagok is egy külön zárható szekrényben. Itt kap helyet az ugyancsak zárható gyógyszeres doboz is. Ez a helyiség kívülről és belülről is zárható a felnőttek számára, a gyerekek elől.
* Gyermekek illemhelyei. Ezek külön helyiségben kerültek elhelyezésre. Külön van biztosítva illemhely a fiúk és a lányok számára. A két gyermek méretű illemhely mindegyike elszeparálható, függönnyel ellátott. Az illemhelyek előterében két hideg-melegvizes kézmosó van felszerelve a gyermekek számára, melyhez fellépő is biztosított szükség esetén. Itt került elhelyezésre a gyermekek fogápoláshoz szükséges eszközei (igény szerint), melyek jellel ellátottak. E mellett kerültek elhelyezésre a gyermekek törölközői, melyek jellel ellátott akasztókra kerültek. Ezen helyiségek burkolata kerámia járólap és fali csempe.

### 8.2.2 A külső játszótér bemutatása:

A gyermekek számára használható teljes terület körbe van kerítve beton sávalapra épített, műanyaggal bevont kerítésfonatból készült kerítéssel. A kijutás csak a zárható kapukon keresztül lehetséges. A teljes játszóteret - a játékok biztonsági terének kivételével – gondozott gyep borítja. Az árnyékolást fák és mesterséges eszközök (árnyékolók) biztosítják.

A teljes játszótér a terület elhelyezkedése miatt három külön térből tevődik össze:

* A legnagyobb középső szint (220m2). Ez a terület a gyermekek fő játszótere, ez a rész még külön is le van kerítve egy kerítéssel, amely egy méter magas. A gyermekek a családi napközit elhagyva egy kapun keresztül ide érkeznek meg. Itt vannak elhelyezve a vonatkozó szabvány szerinti előírásoknak megfelelően a fából készített játékok. A különböző játékszerek két híddal összekötött torony köré épülnek fel, illetve csatlakoznak: műanyag csúszda, köteles mászóka, köteles hinta, mászó létra és köteles kapaszkodó rámpa. A játékok alatt és körül a biztonsági előírásoknak megfelelően vastag gyöngykavics réteg biztosítja az esési felületet. Itt került elhelyezésre még egy fából készített kis ház is (alapterülete 5m2), melyben játékra alkalmas asztal, és padok vannak a gyermekek számára elhelyezve. A terület szélén álló diófa alatt található egy udvari fa asztal, a hozzá tartozó padokkal. Ezek a gyermekek, és a gondozók számára egyaránt használhatóak. A fákon kívül a napvédelem árnyékolók felhelyezésével biztosított.
* A játszótér másik részén egy füves, sportolásra is alkalmas, sík terület van kialakítva (147m2). Itt játszhatnak a gyermekek különböző labdajátékokat, illetve az életkoruknak és méretüknek megfelelő mozgásfejlesztő játékokkal is játszhatnak.
* A játszótér harmadik részén találhatóak a gyermek méretű konyhai eszközök, illetve asztalok székek. Illetve néhány pihenő pad, és asztal rengeteg füves területtel (127m2). A napvédelem itt árnyékolók használatával megoldott.

Az egész terület lehetőséget adhat a szülőkkel együtt megtartandó, vagy a szülőknek szervezett közösségi összejöveteleknek is egyaránt (anyák napja, gyermeknap stb.).

## Élelmezés

Családi bölcsődénkben napi négyszeri étkezést biztosítunk:

* reggeli
* tízórai
* ebéd
* uzsonna.

Az ebédet a Somogy Megyei Duráczky József Óvoda, Általános Iskola, Egységes Gyógypedagógiai Módszertani Intézmény konyhája által biztosítjuk. A többi étkezésről helyben gondoskodunk.

# Az ellátás, a gondozás-nevelés megvalósulása a családi bölcsődében

## Napirendünk megszervezése

Az életkornak megfelelő napi életritmus kialakítása az egészséges testi és szellemi fejlődés alapfeltétele, ezért fontos jól szervezett, folyamatos napirendet kialakítani. Ezzel teremtünk állandóságot és biztonságérzetet a gyermekek számára, ezáltal értik meg és tanulják meg a dolgok egymásutániságát, illetve az elvárásokat, amik tőlük, illetve a közvetlen környezetüből eredhetnek. Így tanulnak meg együttműködni, ami megnyugvással tölti el őket, ami hozzájárul fejlődésükhöz, tudásuk gyarapodásához is. Az ehhez szükséges hangulat kialakításában nagy segítség számunkra a gyermekdalok, illetve mondókák használata, ami végig kísérheti napi tevékenységeinket.

Arra törekszünk, hogy a családi nevelés és a családi bölcsődei nevelés összhangban legyen, harmonikusan kiegészítve egymást.

A jól szervezett, rugalmas napirend segíti a gyermek igényeinek, egyéni szükségleteinek kielégítését, a nyugodt gondozás feltételeit, a csoport nyugalmát. Ez ad lehetőséget a folyamatos játékra.

A napirendünk megszervezése az évszakoknak, illetve az időjárásnak megfelelően történik:

|  |  |
| --- | --- |
| **Időpont** | **Tevékenység** |
| 7.30-8.30 | Folyamatos érkezés, átöltözés, szabad játék, beszélgetés |
| 8.30-9.00 | Tisztálkodás, közös reggeli |
| 9.00-10.00 | Játék a játszószobában, esetleg az udvaron, kezdeményező foglalkozások |
| 10.00-10.30 | Tisztálkodás, tízórai (gyümölcs, zöldség, gyümölcslé stb.) |
| 10.30-11.30 | Játék az időjárástól függően az udvaron vagy a játszószobában (átöltözés az udvarra) |
| 11.30-12.30 | Átöltözés az udvari játék után, tisztálkodás, ebéd, gondozási feladatok |
| 12.30-13.00 | Készülődés az alváshoz |
| 13.00-15.00 | Pihenés (ráhangolódás mesével, dallal), ébredési sorrendben gondozás |
| 15.00-15.30 | Uzsonna, tisztálkodás |
| 15.30-16.30 | Játék a szülő érkezéséig |

Kisebb gyermekek esetében, igény szerint a délelőtti (tehát napi kétszeri) alvást is biztosítjuk.

## Nevelési feladataink

1. *Egészségvédelem, egészséges életmódra nevelés*, amely kiterjed a gondozásra, a gyermeki mozgásigény kielégítésére, az egészségmegőrzésre, a testápolási teendőkre, illetve az önkiszolgálásra nevelésre egyaránt. A gyerekek állandó felügyelet mellett, szabadon, egyéni fejlettségüknek, állapotuknak, belső aktivitásuknak megfelelően gyakorolhatják a nagymozgásokat, finom mozgásokat. A mozgás pozitívan hat az idegrendszerre, a növekedésre, az egészség fenntartására, a betegségek megelőzésére. De segíti az én-tudat fejlődését, az alkalmazkodást, a szabálykövetés kialakulását.
2. *Érzelmi nevelés, a társas kapcsolatok fejlesztése,* amely során a gyermek megtanulja érzelmeit kifejezni, ezt gyakorolhatja, megtanulja irányítani az ösztöneit. Fejlődik empátiájuk, figyelmességük. Az erkölcsi értékek kialakításában nagy hangsúlyt fektetünk a jó-rossz felismertetésére, az őszinteségre, az igazmondásra, a felelősségvállalásra, a gyengébbek védelmére és segítésére. Fontos, hogy a családi bölcsődénkbe járó gyermekek megismerjék és gyakorolják a társas együttélés szabályait, mint például: egymásra figyelés, egymás segítése, együttérzés, egymáshoz való alkalmazkodás. Ehhez szükséges a kisgyermekek beszédkészségének fejlesztése is. Ezt az ingerekben gazdag, tiszta nyelvi környezet biztosításával, a kommunikációs kedv felkeltésével és fenntartásával érhetjük el. Ezt segítik elő a nevelés-gondozás minden helyzetében elhangzó mondókák, énekek, versek, mesék. Mindez hozzájárul a nyugodt szeretetteljes légkör kialakulásához, ahol a kisgyermek biztonságban érzi magát. Ezáltal megnyílik mind a felnőtteknek, mind pedig a társainak, bátran, nyugodtan elmondja, kifejezheti érzéseit, élményeit.
3. *Az értelmi nevelés* során a gyermekek spontán szerzett tapasztalatait, ismereteit igyekszünk rendszerezni és célirányosan bővíteni. A gyerekek életkori sajátossága az érdeklődés, a kíváncsiság, melyre épülhetnek a fejlesztés elemei. Megteremtjük a cselekvésbe ágyazott tanulás feltételeit a megfelelő környezet és légkör kialakításával. Olyan helyzeteket, szituációkat alakítunk ki, ahol ismereteket tudunk nyújtani, segítjük a tapasztalatok és az élmények feldolgozását. Éppen ezért fontos az életkori sajátosságok ismerete és figyelembevétele.

# A nevelés főbb területei

## 10.1 Tanulás

A kisgyermekkori tanulás, az a folyamat, amikor a gyermek tapasztalatot, információkat szerez, amely által tartós változás következik be a viselkedésben, gondolkodásban. Ez a tanulási folyamat segíti elő, hogy a gyermek megismerje önmagát és környezetét. A tanulás a gyermek korából és fejlettségéből adódóan tevékenységekbe ágyazottan történik.

A kisgyermekkori tanulás színterei a természetes élethelyzetek: a gondozás, a játék, a felnőttel és a társakkal való együttes tevékenység és a kommunikáció. A tanulás formái az utánzás, a spontán játékos tapasztalatszerzés, a gondozói interakcióikból származó ismeretszerzés és szokáskialakítás. Ennek megfelelően, kezdeményezés formájában, a gyermekek érdeklődésének megfelelően tevékenységeket szervezünk, melyeken a gyermekek részvétele önkéntes.

## 10.2 Gondozás

A gondozás bensőséges kapcsolat a gondozó és kisgyermek között, amelynek elsődleges célja a gyermek fizikai, testi szükségleteinek maradéktalan kielégítése. A személyes és szociális készségek, képességek kialakulásának feltétele, hogy a kisgyermek aktívan részt vegyen a gondozási helyzetekben. A folyamatos bíztatással, megerősítéssel, támogatással segítjük önállóságának kialakulását. Ezek teszik sikeressé próbálkozásait, melyek által nő az önbizalma, együttműködési kedve.

## 10.3 Szobatisztaságra nevelés

Fokozott figyelmet fordítunk arra, hogy a pelenkázás, WC használat a gyermek fejlettségének megfelelően történjen. A szobatisztaságra nevelés menetét a szülőkkel közösen kell megtervezni, ügyelve a fokozatosságra, amikor a gyermek már hajlandóságot mutat az önállósodásra.

## 10.4 Tisztálkodás

Pelenkázás, és WC használat után minden alkalommal, illetve étkezések előtt és után, illetve, szükségszerűen fontos a kézmosás. Nagy hangsúlyt fektetünk az étkezések utáni, igény szerinti fogmosásra és annak a helyes módon történő megtanulására/megtanítására.

A gyermekek számára biztosítunk folyékony szappant, a folyó meleg vizet, minden gyermek számára a saját törölközőt.

A gyermekek számára szükséges a külön fésű, fogkefe, fogmosó pohár, fogkrém, melyet a szülő biztosít számukra (hiszen az igények mindenkinél mások). Ennek elhasználtságát a szülő felé időben jelezzük.

Ezek az eszközök a gyermekek számára könnyen elérhetőek és esztétikusak, mivel célunk az, hogy ezáltal is ösztönözzük a gyermekeket a helyes használat mielőbbi elsajátítására, hogy kialakuljon a napi, rendszeres tisztálkodáshoz kapcsolódó rutin.

## 10.5 Öltözködés

Az öltözködésre biztosítunk megfelelő helyet és időt a gyermekek számára. A kisebbeket - a gyermek közreműködését kérve és elfogadva – a gondozó, vagy az állandó segítő öltözteti. A nagyobbakat, akik már önállóbbak kis székre, padra ülve próbálkozhatnak az egyes ruhadarabok levételével, felvételével. A gyakorlás azonban időigényes dolog, ezért nem sürgetjük őket, míg próbálkoznak, hanem türelemmel, segítséggel, dicsérettel ösztönözzük őket.

## 10.6 Alvás, pihenés

A gyermekeknek életkoruknak, és egyéni igényeiknek megfelelően van szükségük a pihenésre. Ehhez külön fekhelyet és délutáni alvási lehetőséget biztosítunk a játszószobában. A gyermekek egymásba rakható korszerű ágyakon alszanak. Alváshoz csendes, nyugodt légkör szükséges, ezért kiemelkedően fontosnak tartjuk az elalvás előtti mese, dal meghallgatását, mert megnyugtatja és alvásra, pihenésre hangolja őket.

## 10.7 Levegőzés

A gyermekek számára fontos, hogy minél több időt töltsenek a tiszta, szabad levegőn. Ennek érdekében alakítottuk ki a játéklehetőségeket három szinten az udvaron homokozóval, mozgásfejlesztő eszközökkel, amit minden évszakban tudunk használni.

A levegőzésre jó lehetőség a séta is, esetenként kirándulásokkal egybekötve, amelyek hozzásegítik a gyermekeket az új élmények megszerzéséhez, az ismereteik bővítéséhez, lehetőséget nyújtanak számukra a környezetük megismeréséhez.

## 10.8 Étkezés

A gyermekek táplálása az életkori sajátosságaiknak és egyéni igényeiknek megfelelően történik.

A napirend lehetővé teszi, hogy minden gyermek nyugodt körülmények között étkezhessen. A gyermekek kis csoportokban ülhetnek az asztalhoz, ha már egyedül le tudnak ülni, illetve fel tudnak állni, és az ételadagjuk nagy részét önállóan el tudják fogyasztani. Az ételből minden gyermek egyéni étvágyának megfelelő mennyiséget kap. Az étkezés közben szerzett tapasztalatok, a gyermek tudását, étkezési kultúráját gyarapítják. Az ételek mennyiségével, minőségével kapcsolatban fontos a szülőkel való konzultáció.

Az étkeztetést napi négyszer biztosítjuk a gyermekek számára.

A szülők a faliújságra kifüggesztett étlapról naponta tájékozódhatnak gyermekeik étrendjéről.

Az egy helyrajzi számon lévő, két családi bölcsőde egy tálaló konyhával rendelkezik. A konyhatechnológiai és higiéniás utasításokat a helyi HACCP kézikönyv tartalmazza, amelyet a szolgáltatást nyújtó személy(ek) szigorúan betart(anak).

## 10.9 Beszoktatás

A beszoktatás mérföldkő a kisgyermek és a család számára egyaránt. Az első olyan élmény a kicsik számára, amikor az ismert, szeretett felnőtt (anya, apa) biztonságot adó közelsége nélkül kell lenniük. Ezért nagyon fontos a fokozatosság. A szülővel együtt történő beszoktatás erősíti a család és a családi bölcsőde együttműködését.

A beszoktatás időszaka egy-két hét, de ez az idő egyénenként változó.

Az első napokban 1-2 órát át együtt tartózkodnak az anyukával, vagy más biztonságot nyújtó családtaggal a családi bölcsődében. A 3-4. napon következik az első próbálkozás, amikor egy rövid időre egyedül hagyja a szülő a gyermekét. Ez az időintervallum fokozatosan növelhető. A második hét végére általában a gyerekek már bent alszanak a többi kisgyermekkel. Fontos, hogy egyszerre csak egy gyermeket szoktassunk, így csak vele tudunk foglalkozni, számára is elviselhetőbbé tenni a szülőről való leválást.

## 10.10 A játék

A tanulás színtere a játék, a felnőttel való együttműködés, a szokások kialakítása, a tapasztalatok feldolgozása, a megismerési folyamatok fejlődésének segítése. Kiemelten fontos számunkra az egyéni bánásmód elvének alkalmazása, az egyéni képességek fejlesztése, kibontakoztatása.

A játék segít a világ megismerésében és befogadásában, elősegíti a testi-, az értelmi-, az érzelmi és a szociális fejlődést. A gyermekek játékát elsősorban a megfelelő hely, idő, légkör és eszköz biztosításával segítjük. Figyelembe vesszük a gyermekek egyéni kezdeményezéseit, a gondozó magatartásával, információ átadásával támogathatja és segítheti elő az elmélyült, nyugodt játéktevékenységet, a kreativitást.

Feladatunknak tekintjük, hogy fokozottan ellenőrizzük és odafigyeljünk a családi bölcsőde játékkészletére, új, megfelelő minőségű játékok, illetve fejlesztő játékok beszerzésére, vásárlására.

A játékterek kialakításánál figyelünk arra, hogy legyen lehetőség aktív és csendes játékra, pihenésre, „maszatolással” járó tevékenységek (festés, vizezés) végzésére, és aktív mozgásra. A játékoknak állandó helyük van, ez ösztönzi a gyermekeket az önállóságra és rendszeretetre. A gyermekek számára a különböző játékfajtákhoz (gyakorlójáték, konstrukciós-építő játék, szerepjáték, szabályjáték) megfelelő játékeszközöket biztosítunk.

Vannak például húzható, tologatható, rakosgatható játékok, öltöztethető babák, autók, amelyekbe rakodhatnak, szállíthatnak, vagy maguk is ráülhetnek.

Nagy lehetőségeket rejt a gondolkodásfejlesztés terén a bábozás. Rövid történetek cselekményeit már megértik, és a kezükre húzott bábok, arra ösztönzik őket, hogy ők is megszólaltassák a játékot, emellett kiváló feszültségoldó hatása is van.

A többi gyermekkel való együttlét örömforrás a kisgyermekek számára. A kisgyermek érzelmi élete a tapasztalások útján gazdagodik. Saját élményei, tapasztalatai az érzelmek megismerését, átélését teszik lehetővé számára.

A pozitív érzelmek: például az öröm, a meglepetés, a nyugalom és a szeretet. Ezek az érzések arra ösztönzik a kisgyermeket, hogy az eseményeket, melyekből ezek az érzelmek fakadtak megismételje. Játékaiban szívesen játssza el azokat a pillanatokat, melyek jó érzéssel töltötték el.

## 10.11 Mozgás

A mozgás a kisgyermek tanulásának egyik alapvető formája, hiszen egész személyiségével ismeri meg, fedezi fel a környezetét, az onnan jövő információkat. Teste ennek egyik elsődleges eszköze. Szabad és irányított mozgásos játékok során a gyermekek mozgásába fokozatosan beépülnek a szerzett tapasztalatok.

A mozgás másik fontos funkciója a gyermekben zajló érzelmi folyamatok, az őt ért benyomások feldolgozása. A mozgás koordináltságának fejlődésével a gyermek későbbi tanulási képességei is nagymértékben növekednek.

Mozgásigényük nagy. Az egészséges gyermek örömmel gyakorolja a mozgást. Éppen ezért szükséges mind a játszószobában, mind az udvaron biztosítani számukra a minél nagyobb mozgásteret, mozgásfejlesztő játékokat, aminek igyekszünk is megfelelni. Ezek használata során gyakorolják az egyes mozgásformákat, fejlődik mozgáskoordinációjuk, harmonikussá, összerendezetté válik mozgásuk. A játékeszközök szerepe fontos az érdeklődés felkeltésében, a mozgási aktivitás fenntartásában.

Fontos szempont, hogy a környezet balesetmentes legyen, a lehetséges veszélyforrásokat kiküszöböljük.

A kisebbeknek olyan játékeszközöket, és helyet biztosítunk, hogy a hempergő, csúszó-mászó tevékenységüknek is szabad tere legyen. A nagyobbaknak rendelkezésre áll a tologatós, húzós, építős játékhoz eszköz, tér. A nagymozgásos játékokra a szabadban, udvaron van több lehetőség. Ennek fejlődését jól szolgálják az életkoruknak megfelelő mászókák, labdák, vagy csak megfelelő tér biztosítása a szabad futkosáshoz (lejtők, sík területek, kavicsos, füves részek).

## 10.12 Mondóka, ének

Nevelési tevékenységünk fontos eleme az ének, a gyermekek zenei nevelése. A dalos játékok, a ritmikus mondókák, énekelgetés hatással van a gyermekek társas kapcsolatainak, koordinált mozgásának - és hangadásának alakulására.

Az énekelgetés, dúdolás, a höcögtetés, az érintgetés a felnőtt, a gyermek érzelmeinek is pozitív irányultságát eredményezi. A zajkeltő eszközök, a hangszerek megismerése a napi tevékenységeink részét képezik. Az élő énekszót részesítjük előnyben, de életkoruknak megfelelő zenével is megismertetjük őket (gyermekdalok, komolyzenei művek) A zenei anyagokat gondosan választjuk meg, a gyermekek életkori sajátosságainak, egyéni állapotának, érzelmi hangulatának megfelelően.

Énekelünk személyes kapcsolatban, játékhelyzetben, játékeszközt használva. Ismételgetéssel, mozdulatokkal erősítjük a zenei élményt. Házi készítésű hangszerekkel is bővítjük a hangeszközöket, de napi szinten használjuk a furulyát és a gitárt dalaink kíséretéhez, illetve egy-egy dal megszólaltatásához. Ezzel is fejlesztjük zenei szépérzéküket, zenei ízlés világukat, hallásukat.

## 10.13 Vers, mese

A vers, mese nagy hatással van a kisgyermek érzelmi-, értelmi (beszéd, gondolkodás, emlékezet, képzelet) és szociális fejlődésére. A mondóka, vers ritmusa, a képes könyv nézegetése közbeni tesi közelség, a mese tartalma mind-mind az érzelmeken keresztül hat a gyermeki személyiségre.

Információkat, ismereteket nyújt, oly módon, amire szinte semmilyen egyéb helyzetben nincs mód. A képeskönyveket tudatos megfontolással szerezzük be, figyelembe véve az esztétikumot, a praktikusságot, és az életkori sajátosságokat, illetve az érdeklődésüket. Fontosnak tartjuk, hogy megfelelő irodalmi anyaggal rendelkezzünk (vers, mese, mondóka), melyből a gyermekek igénye, fejlettsége szerint válogathatunk, adott szituációkhoz (rajzolás, gyurma, főzőcske, stb.) kapcsolódni tudunk. A gyermekek a mondókák, a versek, a mesék mellett, azokat a történeteket is szeretik, amelyek róluk szólnak, a mindennapi eseményeikről, élményeikről szólnak. Ezekben az öröm, az én-tudat és a gyermeki emlékezet fejlesztése együttesen érvényesül.

## 10.14 Alkotó tevékenység

Az alkotó tevékenység magába foglalja a gyurmázást, a ragasztást, a rajzolást, a firkálást, a tépést, az ujjfestést, a festést stb. A tevékenység maga az örömforrás, de fontos az érzelmek feldolgozása, az önkifejezés. Igyekszünk az életkornak megfelelő, változatos eszközökkel, játszóhely biztosításával, állandó felügyelettel, technikai tanácsadással segíteni ezt a fajta tevékenységet. Az alkotó tevékenység kibontakozása szempontjából alapvető tevékenységnek tekintjük a firka-korszakát, melynek feltételeit naponta megteremtjük. Gyurmázásra is állandóan lehetőséget adunk. A gyermekek alkotókedvét dicsérettel, bátorítással, elismeréssel erősítjük. A firkákat, rajzokat, alkotásokat megbecsüljük, megőrizzük. A játszószobát, a folyosót-öltözőt a gyermeki alkotásokkal és az általunk készített évszaknak megfelelő, ízléses dekorációkkal, képekkel, fotókkal, díszítjük, mellyel a kisgyermekek vizuális nevelését szolgáljuk.

## 10.15 Környezeti nevelés

A szűkebb és tágabb környezet, a család, a természet, az évszakok megismerését szolgálja. Játékos foglalkozásokat szervezünk a szobában, és a szabadban egyaránt.

Megfigyeljük a madarakat (téli madáretetés), növényeket (ültetés, locsolás, gondozás), a környéken látható háziállatokat (kutya, macska).

Példamutatással tanítjuk a gyermekeknek a szelektív hulladékgyűjtést, felhívjuk a figyelmüket a veszélyes hulladékokra és a vizek védelmére.

## 10.16 Egyéb tevékenységek

Ezek a tevékenységek valamilyen élethelyzet közös előkészítéséhez és megoldásához, a környezet aktív megismeréséhez, az egymásról és a környezetről való gondoskodáshoz kapcsolódnak (pl. babafürdetés, viráglocsolás, őszi falevelek gereblyézése, karácsonyisüteményszaggatás, gyümölcssaláta készítése stb.). Az öröm forrásai az „én csinálom” élményének, az együttességnek, a közös munkálkodásnak és a tevékenység fontosságának, hasznosságának átélése. A kisgyermekek bármikor bekapcsolódhatnak, és bármikor kiléphetnek, az önkéntesség nagyon fontos, a tevékenykedés nem lehet feladat. Ezek a helyzetek lehetőséget nyújtanak az együttműködésre, a feladatok megosztására, ok-okozati összefüggések felfedezésére, megértésére.

## 10.14 Ünnepeink

|  |  |
| --- | --- |
| Ünnepeink | |
| Farsang  Húsvét  Télapó  Karácsony | készülődés az ünnepre, ünnepvárás, hangulatkeltés |
| Anyák napja | ajándék készítés a gyermekek bevonásával |
| Születésnapok | ünneplés, apró ajándék, torta |

A Farsang és az Anyák napja közös program a szülőkkel.

# A fejlődés jellemzői a bölcsődéskor végére

A gyermek belső érése: a családi nevelés és a bölcsődei nevelési – gondozási folyamateredményeként a kisgyermekek többsége a bölcsődéskor végére eléri az óvodai életmegkezdéséhez szükséges fejlettségi szintet.

* Ruhadarabjaikat megnevezik, kis segítséggel le- és felveszik.
* Segítséggel kezet mosnak, szobatiszták.
* Önállóan étkeznek.
* Ismerik testrészeiket, megnevezik azokat.
* Biztonsággal járnak, futnak, szívesen mozognak, guggolnak, ugrálnak, tornáznak.
* Finom mozgásaik folyamatosan fejlődnek, képesek apróbb játékokkal játszani.
* Próbálkoznak a ceruzafogással, rajzolással, festéssel, szívesen gyurmáznak.
* Beszédfejlődésük eltérő szinten van, de képesek kommunikálni a felnőttekkel és társaikkal, megértetik magukat.
* Ismerik a legfontosabb megszólítási szabályokat, köszönnek, helyesen alkalmazzák a „kérem” illetve a „köszönöm” kifejezéseket.
* Rövid verseket, mondókákat, dalokat képesek felidézni.
* Rövid mesét végig hallgatnak.
* Ismerik, illetve elmondják a nevüket.
* Könyvnézegetés közben felismerik, esetleg megnevezik a látottakat.
* Játéktevékenységekben képesek együttműködésre társaikkal és a felnőttekkel.
* Megjelenik az aktív társas viselkedés első formája, az összedolgozás.
* Az összedolgozás során kialakulhat a munkamegosztás, így lehetőségük lesz kisebb szerepjátékok eljátszására. Ez jó alap az óvodai szerepjátékok kibontakozásához.

# A szolgáltatást igénybe vevők és a személyes gondoskodást végző személyek jogainak védelmével kapcsolatos szabályok

## 12.1 Az ellátást igénybe vevők jogai:

Joga van az ellátást igénybe vevőknek:

* A szolgáltatásokat teljeskörűen igénybe venni, egyéni bánásmódban részesülni.
* Joga van minden fontos kérdésben a tájékoztatáshoz, adatai védelméhez, a nyilvántartásba, dokumentumokba való betekintéshez.
* Az ellátást igénybe vevőt megilleti személyes adatainak védelme, valamint a magánéletével kapcsolatos titokvédelem.
* A szolgáltatás fenntartója köteles biztosítani, hogy az ellátott adataihoz, a vezetett nyilvántartásokhoz illetéktelen személy ne jusson hozzá.
* Az ellátást igénybe vevők, az ellátást nyújtó kötelezettségszegése és a szolgáltatás igénybevételével kapcsolatos problémák esetén panasszal élhetnek, melyet a Rómahegyi Gyermekház és Családi Bölcsőde fenntartójához lehet szóban és írásban benyújtani. (Rómahegyi Gyermekházért Alapítvány)

A Somogy megyei gyermekjogi képviselő neve, elérhetősége:

* Dr. Berdár Valéria

[valeria.berdar@ijb.emmi.gov.hu](mailto:valeria.berdar@ijb.emmi.gov.hu)

+36 20 4899 633

## 12.2 A családi bölcsőde dolgozóinak jogai

A családi bölcsődében dolgozók számára biztosítandó:

* Az egészséges és biztonságos munkavégzéshez szükséges törvényi előírásoknak megfelelő munkafeltételek.
* A munkatársnak joga van véleménye kinyilvánítására, munkája elismerésére.
* Megkapni a munkavégzéssel kapcsolatos megbecsülést.
* Emberi méltóságukat és személyiségi jogaik tiszteletben tartása.
* Támogatás szakmai tudásuk gyarapításához.

Elvárás a dolgozók részére a felkészült és lelkiismeretes munkavégzés, a szülőkkel való jó kapcsolatra, partneri együttműködésre törekvés, a gyermeki jogok érvényesülésének biztosítása, valamint a programban és a házirendben megfogalmazott szakmai és adatvédelmi szabályok betartása.

# Mellékletek

## 13.1 Felvételi beszélgetés a szülővel/beszoktató családtaggal

1. ***A terhesség és születés körülményei:***

* Kik élnek együtt a családban?

…………………………………………………………………………………………………………………………………….

* Hányadik gyermek, milyen korúak a testvérek?

…………………………………………………………………………………………………………………………………….

* Kívánt terhesség volt-e?

…………………………………………………………………………………………………………………………………….

* A terhesség problémamentes volt-e?

…………………………………………………………………………………………………………………………………….

* Ha nem, milyen komplikációk adódtak?

…………………………………………………………………………………………………………………………………….

* A szülés időre indult-e? Hogyan zajlott?

…………………………………………………………………………………………………………………………………….

* Koraszülés esetén milyen, a gyermek fejlődését befolyásoló körülmények alakultak ki?

…………………………………………………………………………………………………………………………………….

…………………………………………………………………………………………………………………………………….

1. ***A gyermek fejlődésének jellemzői:***

***Újszülöttkorban:***

* Szopott-e? …………………………………………………………………………………………………………………………………….
* Ha igen, mennyi ideig?

…………………………………………………………………………………………………………………………………….

* Jól evett-e, jól aludt-e?

…………………………………………………………………………………………………………………………………….

* Mikor alakult ki a napi ritmusa?

…………………………………………………………………………………………………………………………………….

* Milyen volt a temperamentuma? (Nyugodt, sokat alvó? Nyugtalan, sírós, nehezen alvó?)

…………………………………………………………………………………………………………………………………….

* Hogyan gyarapodott a súlya?

…………………………………………………………………………………………………………………………………….

***Csecsemőkorban:***

* *Mozgásfejlődés*: fordulás hátról hasra, hasról hátra, tárgyak fogása, elengedése, ülés, kúszás, mászás, állás, járás, kimaradt-e egy mozgásfejlődési szakasz?

…………………………………………………………………………………………………………………………………….

* *Beszédfejlődés*: szociális mosoly, gagyogás, szavak, mondatok megjelenése

…………………………………………………………………………………………………………………………………….

…………………………………………………………………………………………………………………………………….

* *Játékfejlődés*: tárgyakért nyúlás, fogás, elengedés, csippentés, a gyakorló játék fejlődése, esetleg konstruálás, utánzás, szerepjátékok megjelenése

…………………………………………………………………………………………………………………………………….

…………………………………………………………………………………………………………………………………….

* *Önállóságának, érzelmeinek, akaratának* fejlődése, személyiségének, temperamentumának változása, esetleges érzelmi traumák

…………………………………………………………………………………………………………………………………….

…………………………………………………………………………………………………………………………………….

* Betegségek, balesetek, kórházi kezelés, allergia, gyógyszerérzékenység, speciális étrend, rendszeresen szedett gyógyszerek, lázcsillapítási szokások

…………………………………………………………………………………………………………………………………….

…………………………………………………………………………………………………………………………………….

* *A szociális kapcsolatok* alakulása. milyen a kapcsolata, viszonya anyával, apával, testvérekkel, tágabb rokonsággal, korábbi közösségben, másik bölcsődében?

…………………………………………………………………………………………………………………………………….

…………………………………………………………………………………………………………………………………….

…………………………………………………………………………………………………………………………………….

1. ***A gyermek jelenlegi fejlettségi szintje:***

* *Mozgásfejlettség*: milyen mozgásfejlődési szinten van? Ügyesen, biztonsággal mozog-e?

***………………………………………………………………………………………………………………………………***

* *Játék*: játszik-e egyedül? Milyen játékokat játszik? Mi jellemző a játékára? Vannak-e kedvelt tevékenységei, szülőkkel közös játékai? (vers, mese, éneklés, alkotás, festés, gyurmázás stb.)

***…………………………………………………………………………………………………………………………………….…………………………………………………………………………………………………………………………***

* *Beszéd*: hogyan kommunikál? Beszédének fejlettségi szintje. Szívesen, sokat beszél, vagy csendes, befelé forduló?

***…………………………………………………………………………………………………………………………………….…………………………………………………………………………………………………………………………***

* *Önállóság* szintje étkezésben, öltözködésben, szobatisztaság terén

***…………………………………………………………………………………………………………………………………….…………………………………………………………………………………………………………………………***

* *Szociális viselkedés*: könnyen vagy nehezen létesít kapcsolatot? Milyen a viszonya a családtagokkal, idegenekkel? Egyszerű szabályokhoz igazodik-e?

***………………………………………………………………………………………………………………………………***

***………………………………………………………………………………………………………………………………***

* *Otthoni nevelési szokások*: a szülők egyetértenek-e a gyermeknevelésben? Hogyan hatnak a gyermekre? (jutalmaznak-e, büntetnek-e?) Van-e olyan nevelési probléma, amiben segítséget kérnek?

***………………………………………………………………………………………………………………………………..***

***………………………………………………………………………………………………………………………………..***

* A család szociális körülményei, családi kapcsolatok, esetleges nehézségek

***………………………………………………………………………………………………………………………………..***

***………………………………………………………………………………………………………………………………..***

* Milyennek látja a gyermeket, hogyan jellemezné néhány mondatban?

(Nyílt vagy zárkózott? Mitől fél? Hogyan lehet megnyugtatni?)

***………………………………………………………………………………………………………………………………***

***………………………………………………………………………………………………………………………………***

***……………………………………………………………………………………………………………………………..***

1. ***A gyermek napirendje:***

* felkelés ideje: ………………………………………………………………………………………………….
* reggeli ideje: ……………………………………………………………………………………………………
* délelőtti program: ……………………………………………………………………………………………
* délelőtt alszik-e?: …………………………………………………………………………………………….
* játszik-e egyedül, ha igen, mennyit?: ……………………………………………………………….
* ebéd ideje, módja: ………………………………………………………………………………………….
* délutáni alvás (hogyan alszik el, mikor ébred, hogyan ébred?):

………………………………………………………………………………………………………………………..

………………………………………………………………………………………………………………………..

* uzsonna ideje: …………………………………………………………………………………………………
* esti programok:

…………………………………………………………………………………………………………………………………….…………………………………………………………………………………………………………….

* lefekvés ideje, altatás módja:

…………………………………………………………………………………………………………………………………….…………………………………………………………………………………………………………….

## Szerződés/Megállapodás

**MEGÁLLAPODÁS**

Amely létrejött egyrészről a

**Rómahegyi Gyermekházért Alapítvány**

**székhely**: Kaposvár Rómahegyi u. 16.,

**adószám**: 18785094-1-14,

**képviseli**: Posza Sándor elnök

**Bankszámlaszám**: 10103214-59775300-01001002 Budapest Bank

**Elérhetőség**: 06 30 347 5079

mint gyermekjóléti és gyermekvédelmi nem állami intézményfenntartó, továbbiakban: **Fenntartó**, másrészről

**Szülő/gondviselő** neve: ………………………………………………………………………………………….

Szülő/gondviselő lakcíme:

…………………………………………………………………………………………..

Születési helye és ideje:

…………………………………………………………………………………………..

Anyja neve:

…………………………………………………………………………………………..

Bejelentett lakóhelye:

………………………………………………………………………………………….

Tartózkodási helye: …………………………………………………………………….................................

Állampolgársága: …………………………………………………………………………………………

Elérhetősége: ………………………………………………………………………………………….

és

**Szülő/gondviselő** neve: ………………………………………………………………………………………….

Leánykori neve: ………………………………………………………………………………………….

Szülő/gondviselő lakcíme:

…………………………………………………………………………………………...

Születési helye és ideje:

…………………………………………………………………………………………...

Anyja neve: …………………………………………………………………………….......................

Bejelentett lakóhelye: …………………………………………………………………………...........................

Tartózkodási helye: ……………………………………………………………………..................................

Állampolgársága: …………………………………………………………………………………………...

Elérhetősége: ………………………………………………………………………………………….

mint törvényes képviselők, továbbiakban: Szülők között az alulírott napon és helyen az alábbi feltételekkel:

1. A Fenntartó kijelenti, hogy a gyermekek védelméről és a gyámügyi igazgatásról szóló 1997. évi XXXI. törvényben szabályozott családi bölcsőde szolgáltatás nyújtására Rómahegyi Gyermekház és Családi Bölcsőde, mint engedélyes szolgáltató útján érvényes működési engedéllyel rendelkezik gyermekek napközbeni ellátása, családi bölcsőde szolgáltatási tevékenyégre.

2. Jelen megállapodás célja napközbeni ellátásának biztosítása az alábbiakban megnevezett Gyermekre vonatkozóan:

Gyermek neve: ………………………………………………………………………….

Születési helye, ideje: ……………………………………………………………………

TAJ száma: ……………………………………………………………………………...

Bejelentett lakcíme: …………………………………………………………………….

Tartózkodási helye: …………………………………………………………………….

Állampolgársága: ………………………………………………………………………

továbbiakban: Gyermek

3. A Fenntartó az általa működtetett családi bölcsődében a szolgáltatás Házirendjében és a jelen Megállapodásban foglalt módon és feltételekkel vállalja a Gyermek életkorának megfelelő nappali felügyeletet, gondozást, nevelést, foglalkoztatást és étkeztetést.

A Szolgáltató engedélyes neve: Rómahegyi Gyermekház és Családi Bölcsőde …….

A Szolgáltatás nyújtásának helye: 7400 Kaposvár, Rómahegyi u. 16.

4. A Szolgáltatás formái:

Havi, rendszeres szolgáltatás - egész napos ellátás – napi 4 étkezés (reggeli, tízórai, ebéd, uzsonna)

Napi szolgáltatás - egész napos ellátás – napi 4 étkezés (reggeli, tízórai, ebéd, uzsonna)

Az ellátás formája: …………………………………………………………………….

Az ellátás kezdete: …………………………………………………………………….

Az ellátás időtartama: határozott/határozatlan

Az ellátás idejének vége (határozott idő esetén): ………………………………………

Étkezési igény: …………………………………………………………………………

Speciális étkezési igény: ……………………………………………………………….

Étel-, gyógyszer allergia: ………………………………………………………………

5. A szülő vállalja, hogy a térítési díjat az igénybe vett szolgáltatásnak megfelelően megfizeti. A térítési díj első alkalommal a gyermek beiratkozásakor, majd ezt követően tárgyhónapra előre esedékesen fizetendő.

5.1. Havi díj fizetési kötelezettség áll fenn havi, rendszeres szolgáltatás igénybevétele esetén. A havi díj megfizetése minden hónap 05. napjáig előre esedékesen egyösszegben készpénzes befizetéssel vagy banki átutalással (számlaszám: 10103214-59775300-01001002) történik a Rómahegyi Gyermekházért Alapítvány bankszámlájára.

Teljes havi díj: ……………Ft/hónap

Hiányzás, távollét esetén a kiesett napokra az étkezési díj, mely napi 500,-Ft nem kerül felszámolásra, az ezzel keletkező többlet összeget a következő hónapban jóváírjuk.

5.2. Napi díj fizetési kötelezettség áll fenn, ha a Szülő csak alkalomszerűen veszi igénybe a családi bölcsőde szolgáltatását. A térítési díjat egyösszegben és készpénzben azon a napon kell teljesíteni, amely napon a szolgáltatást igénybe veszik.

Napi díj: ……………- Ft/nap

A napi díj tartalmazza a napi négyszeri étkezést (reggeli, tízórai, ebéd, uzsonna).

6. A Fenntartó a Családi Bölcsőde keretei között vállalja, hogy:

• a Gyermeket szakszerűen, az érvényben lévő módszertani elvek figyelembevételével, és a gyermek életkorának, szükségleteinek megfelelően gondozza, neveli és foglalkoztatja,

• segíti a Gyermek harmonikus testi és lelki fejlődését, az aktivitás, a kreativitás és az önállóság alakulását.

• biztosítja a biztonságos és esztétikus környezetet, berendezést, játékeszközöket,

• betartja a higiénés követelményeket,

• biztosítják a gyermek rendszeres levegőzését, ennek során gondoskodnak arról, hogy a gyermek az időjárásnak megfelelően legyen felöltözve,

• Gondoskodnak a gyermek megfelelő étkeztetéséről,

• Részletesen tájékoztatják a szülőt, a gyermeket ért esetleges sérülésekről, balesetekről.

7. A Fenntartó biztosítja a gyermek számára:

• Ágynemű: lepedő és takaró (mosás: hetente vagy igény szerint)

• Kéztörlő (mosás: hetente)

• Étkezőeszközök

• Toalettpapír, kézmosószer

8. A szülők vállalják, hogy

• a gyermeket ellátó személynek megadnak minden fontos és szükséges információt,

• tájékoztatást adnak a gyermek megbetegedéséről, azt 24 órán belül jelzik, a gyermeket csak gyógyultan orvosi igazolással hozzák vissza a közösségbe,

• a Gyermek fertőző betegségéről tájékoztatják a Fenntartót vagy a Szolgáltatót,

• a Gyermek távolmaradását lehetőleg az adott napon óráig jelzik.

9. A szülők biztosítani vállalják továbbá az alábbi felszereléseket:

• Váltóruha, váltócipő (az időjárásnak megfelelően), ovis zsák a ruhák tárolására,

• Tisztálkodási csomag: fésű, fogkefe, fogmosó pohár, fogkrém /havi egy tubus/

• Hálóruha, a gyermek saját kispárnája, vagy alvós állatkája,

• Ha a gyermek még nem szobatiszta: pelenka, popsi törlő, popsi krém,

• A szobatisztaságra szoktatás időszakában: még egy garnitúra váltóruha,

• Nyáron napozókrém, pancsolás esetén strandtörölköző,

• A gyermek egyedi igényeinek megfelelően: testápoló szerek, szükség szerint gyógyszerek

10. Az ellátás, szolgáltatás megszűnésének módjai:

Határozott idejű megállapodás esetén a szolgáltatás a határozott idő lejártával megszűnik.

A szülő, vagy törvényes képviselő indoklás nélkül, bármikor azonnali hatállyal lemondhat a szolgáltatás, ellátás igénybevételéről.

A Fenntartó azonnali hatállyal megszüntetheti a szolgáltatást a Házirend ismételt és súlyos megsértése, a szakmai szabályzatban foglaltak, valamint a bölcsőde értékrendjének a Szülők értékrendjével való összeegyeztethetetlensége, továbbá a jelen ellátási szerződésben foglaltak súlyos megszegése esetén.

Az ellátás, szolgáltatás megszűnését vonja maga után az esedékes térítési díj befizetésének 30 napot meghaladó elmulasztása.

11. Szerződő felek kijelentik, hogy a szolgáltatás megszűnése esetén egymással haladéktalanul elszámolnak.

12. Fenntartó tájékoztatja a Szülőket, hogy szerződésszegés esetén a Szülők panaszjogukkal élhetnek a meghatározott felügyeleti szerveknél.

Szerződő felek a fenti megállapodást elolvasás és értelmezés után, mint akaratukkal mindenben megegyezőt írták alá.

Kaposvár, …………………….

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Szülő Szülő

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fenntartó

## 13.3 Nyilatkozat

Alulírott ………………………………… és ……………………………. szülők, mint ………………………………………… gyermek törvényes képviselői és a Rómahegyi Gyermekház és Családi Bölcsőde …. szolgáltatását igénybe vevők kijelentjük, hogy a szolgáltatás

- tartalmát és feltételeit,

- napirendjét és házirendjét,

- a kapcsolódó panaszjogok gyakorlásának lehetőségeit

- a szolgáltatást igénybe vevők érdekképviseleti lehetőségeit

- a szolgáltatással kapcsolatos nyilvántartásokat, az adatkezelés rendjét és módját,

- a térítési ill. gondozási díj fizetésének feltételeit megismertem, és azokat elfogadom.

**A fentiekhez kapcsolódóan az alábbi nyilatkozatot teszem**:

A gyermeket a szülőkön kívül elviheti: ………………………………………………………………………………………….

Megállapodás sétáról, kirándulásról: ………………………………………………………………………………………….

* Kérjük, hogy a gyermekek a saját otthoni játékukat lehetőleg ne hozzák magukkal. (Amennyiben a gyermek elhozza a játékát, azért a gyermekház felelősséget nem vállal.)
* Valamint tudomásul veszem, hogy az ellátásra jogosult gyermek törvényes képviselője köteles nyilatkozni a jogosultsági feltételekben, valamint a természetes személyazonosító adatokban beállott változásokról.
* Mint törvényes képviselő, hozzájárulok ahhoz, hogy a családi bölcsőde a napi élete, valamint a kirándulások és a foglalkozások alkalmával készült fényképeket – melyek gyermekemről készültek – a Családi Bölcsőde a saját honlapján és Facebook oldalán közzé teheti.

Kaposvár, ………………………….

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Szülő Szülő